Nemendafélag FSN stóð fyrir góðgerðarviku Nemendafélag Fjölbrautaskóla Snæfellinga stóð fyrir góðgerðarviku 13. - 17. apríl síðastliðinn . Þá stóðu nemendur fyrir allskyns fjáröflunum þar sem þeir létu ágóðan renna til góðgerðarmála . Til dæmis tók starfsbrautin að sér garðatiltekt , einhver lét krúnuraka sig og safnaði áheitum með því , annar lét aflita á sér augabrúnirnar og þar fram eftir götunum . Einnig stóð nemendafélagið fyrir komu Unicef í skólann þar sem haldinn var fyrirlestur um starfsemi félagsins . Meðfylgjandi mynd var tekin við það tilefni .